open-index/open-wikipedia-markdown huggingface dataset:
Defaka

**Defaka** er et språk som utgjør en egen grein av den ijoide språkgruppa av niger-kongospråk. Språket tales av 200&nbsp;mennesker i den nigerianske delstaten Rivers. Språket er utrydningstrua.

Defakafolket er etnisk sett forskjellig fra nkoroofolket, men de har assimilert seg med nkorookulturen i en så stor grad at det språket er det eneste vitnet om en egen defaka-identitet. Bruken av defaka er på tilbakegang, da brukerne går over til nkoroo. I dag er de fleste defakatalende eldre mennesker, og også blant dem er det liten bruk av språket; det er på det meste 200&nbsp;igjen som kan språket.

Defaka utgjør én av to greiner av ijoide språk, den andre greina er ijo-språka. Defaka har flere leksikale, grammatiske og fonologiske likheter med ijo-språka. Noe av det felles ordforrådet kan tilegnes låning (siden defaka har hatt geografisk kontakt med ijo i mer enn 300&nbsp;år), men spesielt de grammatiske og fonologiske likhetene peker på et genetisk slektskap. For eksempel har begge greinene ordstillinga SOV (subjekt–objekt–verbal), som ellers er sjelden i niger-kongofamilien (det finnes ellers i familien i mande-språka og dogon). Språket skiller også mellom naturlige kjønn, noe som også er sjelden blant andre niger-kongospråk. I likhet med de fleste andre språk i Afrika sør for Sahara er defaka et tonespråk; det har to tonemer, høy og lav.

## Referanser
Byleist

**Byleist** eller *Byleift* (norrønt *Byleistr*, *Byleiptr*, «bilyn», «den som bier/demper lynet/stormen») var bror av Loke i norrøn mytologi. Hans andre bror var Helblinde, og foreldrene til de tre brødrene var jotnen Fårbaute og Lauvøy. Det er mulig at moren Lauvøy ikke var jotne, men kom fra gudene. Av disse er det Loke som er av betydning, og bortimot ingenting er kjent om Byleist til tross for hans navn går igjen i flere tekster, *[[Voluspå]]* (51), *[[Hyndluljod]]* (40) *[[Skaldskaparmål]]* (16) og *[[Gylvaginning]]*. Byleist nevnes i *[[Den yngre Edda]]* som en kjenning for Loke i uttrykket «Byleists bror» (*bróðir Býleists*).

## Referanser
Vimercate

**Vimercate** (kommer fra det latinske ordet *Vicus mercati*, som betyr *Markedsbyen*), er en by i Monza og Brianza-provinsen i Italia. Den ligger 20 kilometer nordøst for Milano. Den har et innbyggertall på 25 787 innbyggere (2004).

## Referanser


## Eksterne lenker
*
Find a Grave

**Find a Grave** er et amerikansk kommersielt nettsted med en database over graver ved gravsteder.

## Historie
Nettstedet ble opprettet i 1995 av Jim Tipton, bosatt i Salt Lake City, for å støtte behovet for et nettsted av nytte for kunne besøke gravene til kjendiser.

Nettstedet inneholder oppføringer av kirkegårder og graver fra hele verden. Individuelle oppføringer inneholder fødsels- og dødsdato, føde- og dødssted, biografisk informasjon, gravstedsinformasjon, fotografier og opplysninger om den som har bidratt med informasjon. Nettstedet har også et diskusjonsforum.

## Referanser


## Eksterne lenker
*
Revidert nasjonalbudsjett

**Revidert nasjonalbudsjett** (RNB) er en melding til Stortinget (Meld. St. nr. 2) som regjeringen legger fram i midten av mai hvert år (senest 15. mai). Meldingen er en oppdatering av Meld. St. nr. 1 Nasjonalbudsjettet og inneholder en beskrivelse av hovedtrekkene i den økonomiske utviklingen og den økonomiske politikken. Samtidig med revidert nasjonalbudsjett legger regjeringen fram to proposisjoner til Stortinget. Proposisjonen om «Tilleggsbevilgninger og omprioriteringer i statsbudsjettet» inneholder regjeringens forslag til endringer i statsbudsjettet for det inneværende året. Regjeringens forslag til skatteendringer legges fram i en egen proposisjon om «Endringar i skatte- og avgiftsreglane». Ofte brukes betegnelsen «revidert nasjonalbudsjett» eller «revidert budsjett» både om meldingen og proposisjonene.

Stortinget behandler revidert nasjonalbudsjett og fatter sine vedtak i slutten av juni.

## Se også
*Nasjonalbudsjettet
*Statsbudsjettet

## Noter


## Eksterne lenker
*  Revidert budsjett 2015 
*  Revidert budsjett 2014 
*  Revidert budsjett 2013 
*  Revidert budsjett 2012 
*  Revidert budsjett 2011 
*  Revidert budsjett 2010 
*  Revidert budsjett 2009 
*  Revidert budsjett 2008 
*  Revidert budsjett 2007 
*  Revidert budsjett 2006 
*  Revidert budsjett 2005 
*  Revidert budsjett 2004 
*  Revidert budsjett 2003 
*  Revidert budsjett 2002
Tone Gravvold

**Tone Gravvold** (født 1977) er en norsk tidligere langrennsløper, skiskytter, syklist og goalballutøver med et titall medaljer i paralympiske leker, der hun deltok i perioden 1994–2006. I 2019 ble hun kåret til hundreårets utøver i Møre og Romsdal. For *Oslo Vikings* har hun deltatt i norgesmesterskapet i Goalball for svaksynte. Hun har Retinitis pigmentosa og konkurrerer i klasse B1 og B2.
Gravvold har sittet i styret for RP-foreningen siden 2009,
er utdannet psykolog og fra 2015 ansatt ved Nasjonalt Behandlingssenter for Revmatologisk Rehabilitering ved Diakonhjemmet.

## Meritter
### Skiidrett
* Paralympiske vinterleker 1994 (Lillehammer):  
** Langrenn: Gull i 5 km friteknikk (B2), bronse i 10 km klassisk (B2)
** Skiskyting: 8.-plass i 7,5 friteknikk (B1-3).
* Paralympiske vinterleker 1998 (Nagano):  Gull i 5 km friteknikk (B2-3), bronse i 15 km klassisk (B1-3), gull på stafett 3x2,5 km (åpen) med Frode Nilssen som ledsager.
* Paralympiske vinterleker 2002 (Salt Lake City):  
** Langrenn: Bronse i 5 km klassisk (B2-3), gull i stafett 3x2,5 (åpen)
** Skiskyting: Sølv i 7,5 km friteknikk (blinde)
* Langrenn under de paralympiske vinterlekene 2006 (Torino): 11.-plass på 10 km og 10.-plass på 15 km (blinde og svaksynte i samme klasse). Ledsaget av Fredrik Thomassen.

### Sykling
* Paralympiske sommerleker 2000 (Sydney):  Nr. 9 i 1000 m bane (1.11,806), nr. 10 i duotempo, nr. 6 på sprint (11,861).  Per Olve Tobiassen var pilot.
* Paralympiske sommerleker 2004 (Aten):  (B1-3): 
** Landevei: Nr. 2 på tandem tempo, nr. 5 på tandem fellesstart og nr. 4 sammenlagt. Med Ingunn Bollerud pilot.
** Banesykling: Nr. 4 på 3000 m (3.46,581) og nr. 5 på 1000 m (1.13,507).  Med May Britt Hartwell som pilot.
* EM sykling:
** 2005 (Alkmaar, Nederland):  Gull i tempotandem og bronse i fellesstart tandem med Ingunn Bollerud som pilot
* Birken:  Rekord for tandemsykkel 3.13 (2000). Pilot Per Olve Tobiassen. 4 klasseseire med samme pilot.
* NM: 2000 Norgesmester landevei tandem. Pilot Per Olve Tobiassen

## Utmerkelser
* Erling Stordahls ærespris 2004
*100 årets utøver i Møre og Romsdal, 2019.

## Referanser


## Eksterne lenker
* 
* Medaljesøk fra paralympic.org

__NOTOC__
Archaeidae

* Se systematisk inndeling

**Archaeidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Disse edderkoppene har et meget spesielt utseende. Hodet (den fremre del av forkroppen) er høyt hevet over resten av forkroppen med en lang «hals». Chelicerene er svært lange og slanke, med tenner i den ytre delen som de bruker til å gripe byttet. Beina er lange og tynne, spesielt det fremste paret. Bakkroppen har vanligvis to eller tre par vorter på oversiden, ofte også et hardt ryggskjold. Hunnene har ikke utviklet epigyn (et lokk over kjønnsåpningen). Edderkoppene er nokså små, 2–8 millimeter lange, gjerne røde eller rødbrune på farge.

## Levevis
Archaeidae lever av å fange andre edderkopper, de spesielle morfologiske trekkene er tilpasninger for dette. Om natten spinner de en line av silke, og henger opp-ned fra denne og venter på at en edderkopp skal passere innen rekkevidde. De er ganske godt kamuflert og ligner plantedeler. Familien finnes særlig i lav, tett vegetasjon, i skog- og heiområder.

## Utbredelse
Familien er en sørlig gruppe som har arter i Sør-Afrika, på Madagaskar og i Australia.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Archaeoidea 
******** Familie Archaeidae C.L. Koch & Berendt, 1854
********* Underfamilie Archaeinae
********** Slekten *[[Afrarchaea]]* Forster & Platnick, 1984 – 13 arter, Sør-Afrika og Madagaskar
********** Slekten *[[Archaea (edderkopp)|Archaea]]* C.L. Koch & Berendt, 1854 – beskrevet fra Baltisk rav
********** Slekten *[[Austrarchaea]]* Forster & Platnick, 1984 – 5 arter, Australia
********** Slekten *[[Eriauchenius]]* O. P.-Cambridge, 1881 – 19 arter, Sør-Afrika og Madagaskar
********* Underfamilie Jurarchaeinae Eskov, 1987 † (fossil)
********** Slekten *[[Jurarchaea]]* Eskov, 1987 †
*********** *[[Jurarchaea zherikhini]]* Eskov, 1987 †

## Kilder
* Australasian Arachnological Society - Archaeid Spiders. Hjemmeside med bilder.

## Eksterne lenker
* 
* Bilde av en sørafrikansk art
* Hjemmeside av Archaeidae og Mecysmaucheniidae, Hannah Marie Wood
St. Michaels katedral i Qingdao

**St. Michaels katedral** (kinesisk: 圣彌格爾主教座堂, pinyin: *Shèng Mígéěr zhǔjiào zuòtáng*) er en katolsk katedral som er sete for bispedømme Qingdao i Kina. Den er det største nyromanske byggverket i provinsen Shandong og ligger i den eldste delen av storbyen Qingdao, i bydistriktet Shinan. 

Kirken ble bygd av tyske misjonærer fra kongregasjonen Steylermisjonærene i 1934. I 1942 tok japanske okkupanter kontroll over bygningen, men den ble tilbakeført i 1945. Under kulturrevolusjonen ble katedralen skadet og stengt, men den gjennomgikk renovasjon i 1981 og ble gjenåpnet senere samme år. Kirken har fem altere, kassettak, og en høy apsis i østenden av midtskipet. Dens store pipeorgel ble skadet under kulturrevolusjonen, men et nytt ble anskaffet fra Tyskland og tatt i bruk i 2008, som det første, store kirkeorgel i det ettermaoistiske Kina.
Live Bonnevie

**Live Bonnevie** (født 2. april 1971 i Oslo) er en norsk forfatter og filmprodusent, bosatt i Asker. 

Bonnevie har gått forfatterstudiet ved Høgskolen i Telemark og jobber som utviklingsprodusent/produsent i Nordisk Film Production. Hun har vært involvert i mer enn 15 filmer og tv-serier, blant annet som produsent på krigsdramaet *Slaget om Narvik,* tv-serien *Twin* og animasjonsfilmen *[[Pelle Politibil på sporet]]*. Hun har også vært medforfatter på manuset til filmen *[[Pelle Politibil]],* dramaturg/koordinator på *Den 12. mann,* utviklingsprodusent på *Tunnelen* og produksjonskoordinator på *[[Kon-Tiki (spillefilm)|Kon-Tiki]].* 

Bonnevie debuterte som romanforfatter i 2010 med *Hestenes klan*, som handler om den 17 år gamle konkurranserytteren Amanda Fivel. Boken ble nominert til Debutantprisen 2010.

## Bibliografi
* *Hestenes klan* 2010 ISBN 9788202322113

## Referanser


## Eksterne lenker
* 
* Presentasjon av Live Bonnevie i Forfatterkatalogen på Forfattersentrums nettsider
* Omtale av boken hos Cappelen Damm 
* podkasten *[https://anchor.fm/hestenesklan Hestenes klan - en podkast om hester og hestefolk] * 27. april 2020
Margrethe Pape

**Margrethe Pape** (født 1620 i Itzehoe i hertugdømmet Holstein, død 1684 i Holsten) er kjent som elskerinne til hertug Frederik, fra 1648 kong Frederik III av Danmark og Norge, fra hans tid som ungkar i 1637. Resultatet av forholdet var sønnen Ulrik Frederik Gyldenløve, som ble født i 1638. 15. september 1683 ble Margrethe Pape utnevnt til baronesse av Løwendal av kong Christian V.

Margrethe Pape var også mor til Casper Herman Hausmann.

## Eksterne lenker
* Margrethe Pape – Stamtavler over danske adelsslægter
Kathryn Stockett

**Kathryn Stockett** (født 1969 i Jackson, Mississippi) er en forfatter fra USA. Hun er kjent for sin debutroman *[[Barnepiken (bok)|Barnepiken]]* (*The Help*) som kom ut i USA i 2009 og på norsk i 2010. Romanen på 496 sider klatret til toppen på bestselgerlistene i USA få måneder etter at den ble gitt ut. Boken ble filmet i 2011 og ble en suksess i USA, den hadde norgespremiere i oktober 2011 med titelen *[[Barnepiken]]*. I hovedrollene finner vi Emma Stone, Bryce Dallas Howard, Octavia Spencer, Jessica Chastain, Sissy Spacek, og Mike Vogel 

## Biografi
Kathryn Stockett er fra Jackson, Mississippi. Hun gikk ut fra University of Alabama med en grad i engelsk og kreativ skriving. Deretter flyttet hun til New York City, hvor hun jobbet med utgivelse av tidsskrifter. Siden flyttet hun til Atlanta, hvor hun bor med mannen og en datter. 

## Debutromanen
Debutromanen *Barnepiken* handler om forholdet mellom svarte hushjelper og deres hvite fruer i Mississippi på begynnelsen av 1960-tallet. Den 22 år gamle hvite kvinnen Skeeter bestemmer seg for å skrive ned historiene til svarte hushjelper i stedet for å finne en mann og bli gift. Kathryn Stockett vokste selv opp med en slik hushjelp i stedet for en fraværende mor.

## Bibliografi
* *Barnepiken* 2010 ISBN 9788252574357
 
## Referanser


## Eksterne lenker
* 
*  Marius Aronsen: ''Barnepiken''. Presentasjon hos bokklubben.no
St. Frans-katedralen i Xi’an

**St. Frans-katedralen** (kinesisk: 圣方濟主教座堂（南堂）) er den katolske domkirken i Xi'an i provinsen Shaanxi i Folkerepublikken Kina. Den ligger i Wuxing-gaten 17.

Kirken ble bygd i 1716 og utvidet i 1884. Den ble stengt i 1966, ved utbruddet av kulturrevolusjonen, og gjenåpnet i 1980.

## Referanser


## Eksterne lenker
* Bispedømmets hjemmesider
Madelene

**Madelene** er et opprinnelig dansk kvinnenavn dannet som en variant av *[[Magdalene]]*, som har opprinnelse i et tilnavn med betydningen «fra Magdala». Bynavnet *Magdala* har opprinnelse i hebraiske *migdal*, «tårn».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Madelene Berg, norsk fiolinist
* Madelene Jaensson, svensk sanger

## Referanser


## Eksterne lenker
*
Kathe

**Kathe** er et kvinnenavn dannet som en alternativ skrivemåte av *[[Kate]]*, en opprinnelig engelsk kortform av kvinnenavnet *[[Katharina]]*, som igjen er dannet av det greske ordet *katharos*, «ren». Det tyske navnet *Käthe* er en kjæleform av *[[Katherine]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Käthe Kollwitz (1867–1945), tysk maler og grafiker
* Kathe Lasnik (1927–1942), norsk jødisk jente som ble drept i konsentrasjonsleiren Auschwitz-Birkenau
* Kathe Koja (f. 1960), amerikansk forfatter

## Annen bruk av navnet
* Käthe-Kruse Puppen, tysk dukkemakerfirma

## Referanser


## Eksterne lenker
*
Rashidun-kalifatet

**Rashidun-kalifatet** eksisterte mellom 632 og 661, og blivende statssjefer var Abu Bakr, Umar ibn al-Khattab, Uthman ibn Affan, Ali ibn Abi Talib
og Hasan ibn Ali (Disse regjerte som kalifer. Førstnevnte regjerte med tittelen «etterfølger av Allahs sendebud» (*Khalifa-tul-Rassool*), og de to neste kalifene hadde tittelen «lederen av de troende» (*amir al Muminin*).
Advokatfirmaet Haavind

**Advokatfirmaet Haavind AS** er et norsk advokatfirma lokalisert i Oslo.

Firmaet arbeider innenfor arbeidsliv, IKT, eiendoms- og byggebransjen samt entreprise. Firmaet har 40 partnere hvorav flere er medlemmer av offentlige utvalg og interesseorganisasjoner, og rundt halvparten av dem har møterett for Høyesterett.

I 2023 ble firmaet rangert som det 9. største i Norge.

## Historie
Firmaet ble grunnlagt i 1893 da Jan Groos Helmer ble høyesterettsadvokat og startet sin egen virksomhet. I 1899 kom høyesterettsadvokat Kristen Johanssen inn som deltaker.

Firmaets advokater virket under annen verdenskrig, som motstandsfolk og som forsvarere for nordmenn for tysk krigsrett og etter krigen som aktorer i saker mot den nazistiske høyesterett og flere av Quislings statsråder. Jens Christian Hauge var ansatt i firmaet. 

Advokatfirmaet Haavind slik det fremstår i dag, er et resultat av en fusjon i 2000 mellom advokatfirmaene Haavind & Haga, Vislie, Ødegaard & Kolrud, Hauge & Co og Lowzow & Co.  

## Referanser


## Eksterne lenker
Offisielt nettsted for advokatfirmaet Haavind
Ingunn Bollerud

**Ingunn Bollerud** (født 1972) er en norsk tidligere toppsyklist fra Nes i Akershus.  Hun gikk for Akershus CK frem til i 2001 da hun var ett år for *Team [[Sponsorservice]]*, landets første profesjonelle kvinnelag, og syklet blant andre Mallorca rundt.  Hun er datter til skøyteløperen Ingar Bollerud.

## Meritter
* NM i landeveissykling
** Fellesstart og tempo, junior:  Seier i 1989 og 1990
** Fellesstart, senior: Seier i 1996, sølv i 2000
** Tempo, senior:  Seier i 1991 og 1996
** Kriteriumsritt:  Seier i 1996 (Elverum)
** Lagtempo:  Seier i 1991 for Akershus CK med Unni Larsen og Monica Haga.  Seier i 1996 for Akershus CK med Linn Torp og Cecilie Christiansen
* NM i banesykling
** 1000 m og 3000 m forfølgelse, junior: Seier i 1990
* Olympiske leker
** Sykling under Sommer-OL 1992:  Fellesstart (81 km), Nr. 41
** Sykling under Sommer-OL 2000:  Fellesstart (119,7 km), Nr. 35.
* Nordisk mesterskap
** Nr. 3 på fellesstart og nr. 2 på tempo i 1996 (Örebro)
** Seier på fellesstarten (104,6 km) i 2000 (Vårgårda)
** Lagtempo 50 km:  Seier i 1994 (Levanger) med Aud Kari Berg, May Britt Hartwell og Monica Valen
* Paralympiske sommerleker 2004 (Aten):  Pilot for Tone Gravvold i tandemsykkel der de ble nr. 2 på tandemtempo, nr. 5 på fellesstart og nr. 4 sammenlagt. 
** Det åpne europeiske mesterskapet i tandem 2005: Seier på tempo. Ble nr.2 på fellesstart i samme mesterskap (Nederland).
* Andre meritter: 
** Første kvinnelige vinner av en etappe i Tour de Feminin (kvinnenes versjon av Tour de France) i 1993.
** Vant klatretrøya sammenlagt i Tour de Bretagne i 2000.
* Vinner Birkebeinerrittet 1996

## Referanser


## Eksterne lenker
*
Aaron Eckhart

**Aaron Edward Eckhart** (født 12. mars 1968) er en amerikansk skuespiller. Han begynte sin karriere i på 1990-tallet og har spilt en rekke forskjellige roller.

I 2007 ble Eckhart nominert til en Golden Globe for sin rolle i filmen *[[Thank You for Smoking]]*.

## Filmografi
* 2016: *[[Sully (film)|Sully]]*
* 2010: *[[The Rum Diary]]* forretningsmannen Sanderson
* 2008: *[[The Dark Knight]]* som Harvey Dent
* 2007: *[[Kjærlighet på menyen]]* som Nick Palmer
* 2007: *[[Nothing is Private]]* som Mr. Vuoso
* 2007: *[[Bill (film)|Bill]]* som Bill
* 2006: *[[The Black Dahlia]]* som Lee Blanchard 
* 2006: *[[The Wicker Man (2006)|The Wicker Man]]* som kunde på tankstasjon
* 2006: *[[Thank You for Smoking]]* som lobbyisten Nick Naylor
* 2005: *[[Conversations With Other Women]]*
* 2005: *Burden* 
* 2005: *[[Neverwas]]* som Zach Riley
* 2004: *[[Frasier]]* som Frank (Tv-serie, 2 episoder)
* 2004: *Vapor* som Nathaniel Powers
* 2004: *[[Suspect Zero]]* som Thomas Mackelway
* 2003: *[[Paycheck]]* som adm. direktør James Rethrick 
* 2003: *[[The Missing]]* som Brake Baldwin 
* 2003: *[[The Core (film)|The Core]]* som geologen dr. Josh Keyes
* 2002: *[[Possession]]* som Roland Michell 
* 2001: *[[The Pledge]]* som politimanden Stan Krolak 
* 2000: *[[Tumble]]* som "Mand"
* 2000: *[[Nurse Betty]]* som Del Sizemore
* 2000: *[[Erin Brockovich (film)|Erin Brockovich]]* som bikeren George
* 1999: *[[Any Given Sunday]]* som Nick Crozier 
* 1999: *[[Molly (film)|Molly]]* som Buck McKay 
* 1998: *[[Thursday]]* som narkogangsteren Nick 
* 1998: *[[Your Friends & Neighbors]]* som Barry 
* 1997: *[[In the Company of Men]]* som Chad
* 1996: *Aliens in the Family* (Tv-serie, 1 episode) 
* 1994: *Slaughter of the Innocents* som Ken Reynolds
* 1992: *Double Jeopardy* (TV) (1992) som Dwayne

## Referanser


## Eksterne lenker
* 
* 
*
Welcome to Sillycone Valley

***Welcome to Sillycone Valley*** er Lene Alexandra Øien sitt debutalbum utgitt i 2008. Albumet inneholder elleve låter, blant dem MGP-låten «Silicone Valley».

## Sporliste

# «Silicone Valley»
# «Party Starter»
# «Sexy Naughty Bitchy Me»
# «I'm Just a Tease»
# «Hot Boy Hot Girl»
# «Sugar Daddy»
# «Nasty Girl»
# «Glamour Superstar»
# «Catfight»
# «My Boobs Are OK»
# «Sexy Wonderland»
Per Einar Watle

**Per Einar Watle** (født 11. september 1971) er en norsk jazzgitarist. Han er utdannet ved Agder musikkonservatorium (1992–1997) der han gikk rytmisk Linje. Han har vært aktiv som frilans-musiker i Oslo siden 1998. Watle spiller i Christianssand String Swing Ensemble, Per Einar Watle Trio, Grupo Zanza, StringZone, Søyr, Latino Folk Joik og flere. 

Han har også blitt brukt til filmmusikk-innspilling, f.eks. til filmene *[[Min misunnelige frisør]]*, *[[Elsk meg i morgen (film)|Elsk Meg Imorgen]]*, *[[100% Menneske]]* (dokumentar fra 2005).

## Band
* Christianssand String Swing Ensemble
* Per Einar Watle Trio
* Grupo Zanza
* StringZone
* Søyr
* Latino Folk Joik

## Utgivelser
### Med [[Christianssand String Swing Ensemble]]

### Med [[Per Einar Watle trio]]

## Eksterne lenker
* 
* Musikkguiden, Per Einar Watle
Esteban Gómez

**Esteban Gómez** (**Estevan Gómez**, **Estêvão Gomes**; født ca. 1483 i Porto i Portugal, død 1538 på Paraguayelven) var en portugisisk kartograf og oppdagelsesreisende som seilte i spansk tjeneste på Ferdinand Magellans jordomseiling. Han deserterte fra ekspedisjonen før de nådde Magellanstredet og returnerte til Spania i 1521 etter å ha oppdaget det som sannsynligvis var Jason Islands nordvest i øygruppen Falklandsøyene.

I 1524 utforsket han Nova Scotia og seilte sørover gjennom Maine, til New York Harbour og Hudsonelven før han nådde Florida i august 1525. Som et resultat av hans ekspedisjon ble østkysten av Nord-Amerika nesten perfekt gjengitt i Diogo Ribeiros verdenskart fra 1529.
he moved to Spain, where he was appointed a pilot in the Casa de Contratación in Seville.

I 1535 deltok Gómez i Pedro de Mendozas ekspedisjon til Río de la Plata. Under denne ekspedisjonen ble han drept på Paraguayelven av indianere i 1538.

## Referanser


## Eksterne lenker
* GOMES, ESTEVÃO Dictionary of Canadian Biography Online
Monte Hacho

**Monte Hacho** (spansk: *Monte del Hacho*) er et lavt fjell ved byen Ceuta i Spania, på nordkysten av Afrika. Monte Hacho ligger ved kysten av Middelhavet og Gibraltarsundet, like ovenfor Gibraltar, og er sammen med Gibraltarklippen regnet som en av søylene til Herkules (den andre kandidaten er Jebel Moussa). 

I antikken ble åsen kalt «Mons Abila». 

Monte Hacho ligger på Alminahalvøya og en festning ligger på toppen, Fortaleza de Hacho, som ble bygd av østromerne, før araberne, portugiserne og til slutt spanjolene tok over området. Det blir i dag styrt av den spanske hæren. Det ligger også et kloster på Monte Hacho, Ermita de San Antonio og her finnes et monument over Generalissimo Francisco Franco og starten på den spanske borgerkrigen i Nord-Afrika i 1936. 

## Referanser


## Eksterne lenker
* Bilde av Fortaleza de Hacho
HTC P3400

**HTC P3400** (tidligere kjent som HTC Gene) er en Windows Mobile-basert mobiltelefon (PocketPC) som ble produsert av HTC. Den ble lansert i mars 2007. 

Mobilen har en 2,8 tommer stor touchskjerm, og har kamera med 2 megapiksler. 

## Spesifikasjoner
*Skjerm: 2,8 tommer TFT LCD
*Skjermoppløsning: 240 x 320
*Styring: touchskjerm, virtuelt tastatur på skjerm, håndskriftgjenkjenning 
*Batteri: 1250 mAh (Li-Ion)
*Taletid: opptil 5 timer 
*Standbytid: opptil 200 timer
*Kamera: 2 megapiksler, ikke blits
*GPS: Nei
*200 MHz TI OMAP 850 prosessor
*RAM: 64 MB
*ROM: 128 MB
*Quadband (GSM 850 / 900 / 1800 / 1900) 
*CSD, GPRS, EDGE 
*SD minnekort
*Operativsystem: Windows Mobile 5.0 PocketPC
*Wi-Fi: Nei
*Bluetooth 2.0 med A2DP
*FM radio: Nei 
*Mini USB
*Størrelse: 109 mm (h), 58 mm (b) 17,65 mm (d)
*Vekt: 126 g med batteri

## Referanser


## Eksterne lenker
* PDAdb.net - ''HTC P3400 (HTC Gene 100) Specs''
* GSM Arena – ''HTC P3400''
Sør-Trøndelag Høyre

**Sør-Trøndelag Høyre** var partiet Høyres fylkesorganisasjon i Sør-Trøndelag fra 1920 til 2017.

Organisasjonen ble opprettet som et fellesstyre for Høyre og Frisinnede Venstre i landkommunene i Sør-Trøndelag fylke, det vil si unntatt Trondheim, forut for omleggingen av valgordningen ved stortingsvalget i 1921.

I 1927 endret organisasjonen navn til Sør-Trøndelag samlingsparti, fordi man gikk bort fra betegnelsen «Høyre og Frisinnede Venstre» på valglistene, og i 1930 til Sør-Trøndelag Høire, som følge av at Frisinnede Venstre ville danne sin egen fylkesorganisasjon. Skrivemåten Sør-Trøndelag Høyre ble vedtatt i 1963.

Ved stortingsvalget i 1953 ble byvalgkretsene opphevet, og Trondheim Høyre ble en del av Sør-Trøndelag Høyre.

I forkant av sammenslåingen av Sør- og Nord-Trøndelag fylker i 2018 ble Trøndelag Høyre stiftet i 2016.

## Ledere

*Bonsach Lund 1920–1925
*Sverre Klingenberg 1925–1934
*Nils Chr. Bøckman 1934–1940
*Sverre Klingenberg 1945–1949
*Anton A. Furuseth 1949–1950
*Knut Kvande 1950–1953
*Thorvald Ianssen 1953–1958
*Reidar Stavseth 1958–1962
*Ola Frost 1962–1966
*Ole Skirstad 1966–1967
*Otto Lyng 1967–1972
*Thor H. Granviken 1972–1980

*Ben A. Møller 1980–1982
*Harald Hopsø 1982–1984
*Siri Frost Sterri 1984–1986
*Anders Binde 1986–1987
*Per Asphaug 1987–1989
*Roald Engeness 1989–1993
*Michael Momyr 1993–2001
*Frank Jenssen 2001–2008
*Linda Hofstad Helleland 2008–2009
*Lars Tvete 2009–2013
*Yngve Brox 2013–2017

## Stortingsrepresentanter
Innvalgt for Høyre fra Sør-Trøndelag stortingsvalgkrets (etablert i 1953):

**Merknader**


## Sør-Trøndelag Unge Høyre
Sør-Trøndelag Unge Høyre ble opprettet ved delingen av Trøndelag krets av Unge Høyre i 1962. I 2017 ble Nord- og Sør-Trøndelag Unge Høyre slått sammen igjen til Trøndelag Unge Høyre.

;Ledere (ufullstendig liste):

*Per O. Rimolsrønning 1964–1966
*Arne Bjarte-Larsson 1966–1967
*Harald N. Skare 1967–1968
*Svein Bredahl 1968–1970
*Ståle Lødemel 1970–?
*Elisabeth Lien Nøstberg 1974–1975
*Kjell Erik Schjelvaag 1975–1976?
*Jomar Kilnes 1977–1978
*Knut Guttorm Berg 1978–1980
*Berit Tiller 1980–1981?
*Dagrun Bliksås 1981–1983
*Anne Kathrine Slungård 1983–1984
*Børge Brende 1984–1985
*Ingrid Skjøtskift 1985–1987
*Ann Karin Abelvik 1987–1988
*Bjørn Rønholt 1988–1989
*Lars Fredrik Øksendal 1989–1991

*Yngve Brox 1991–1993
*Thomas Berg Olsen 1993–1996
*Bengt Eidem 1996–1998
*Linda Hofstad (gift Helleland) 1998–1999
*Joakim Strand 1999–2001
*Yngve Cappelen 2001–2003
*Henrik Kierulf 2003–2006
*Siri Jørånd Mølmen 2006
*Siri Holm Lønseth 2006–2007
*Rolf Erik Tveten 2007–2008
*Kjetil Hope Tufteland 2008–2009
*Morten Olimb 2009–2010
*Iris Engamo Aunvik (gift Tveten) 2010–2011
*Mari Holm Lønseth 2011–2013
*Sindre Nilsskog 2013–2015
*Henriette Tømte Kjønnøy 2015–2016
*Silje Marie Bjørung 2016–2017

## Referanser
Harriet Harman

**Harriet Harman** (født 1950) er en  britisk politiker for Labour Party. Hun var fungerende partileder etter at Gordon Brown fratrådte 11. mai 2010 og frem til Ed Miliband ble valgt 25. september 2010. Etter at Miliband trakk seg 8. mai 2015 trådte Harman igjen inn som fungerende partileder for Labour.

Etter skolegang på *St Paul's Girls' School* studerte Harman politologi ved University of York og tok bachelorgrad i det. Deretter virket hun for organisasjonen *National Council for Civil Liberties* fra 1978 til 1982.

Hun har vært parlamentsmedlem siden 1982. Fra 28. juni 2007 har hun vært *[[Lord Privy Seal]]*, Labours parlamentariske leder (*Leader of the House of Commons*) og minister for kvinner og likestilling.

## Verker
   
* *Sex Discrimination in Schools: How to Fight it*, 1978, Civil Liberties Trust ISBN 0-901108-73-1
* *Justice Deserted: Subversion of the Jury*, 1979, Civil Liberties Trust ISBN 0-901108-79-0
* *Violence Against Social Workers: The Implications for Practice* av Dan Norris, forord av Harriet Harman, Jessica Kingsley Publishers ISBN 1-85302-041-9
* *The Family Way: A New Approach to Policy Making*, 1990, Institute for Public Policy Research ISBN 1-872452-15-9
* *The Century Gap: 20th Century Man/21st Century Woman* von Harriet Harman, 1993, Vermilion ISBN 0-09-177819-0
* *Winning for Women*, sammen med Deborah Mattinson, 2000, Fabian Society ISBN 0-7163-0596-8
* *Women with Attitude* av Susan Vinnicombe og John Bank, forord av Harriet Harman, 2002, Routledge ISBN 0-415-28742-1

## Referanser


## Eksterne lenker
* 
* 
*
Six Feet Under (band)

**Six Feet Under** er et amerikansk death metal-band fra Tampa, Florida. Bandet ble egentlig startet som et sideprosjekt til Cannibal Corpse. Bandet ble startet opp av vokalisten Chris Barnes og den tidligere gitaristen Allen West. De fikk med seg bassist Terry Butler og trommeslager Greg Gall. Sistnevnte er Butlers svoger.

Six Feet Under har gitt ut elleve album, og er det fjerde bestselgende death metal-bandet i USA, med sitt albumsalg i et opplag på 370 000 eksemplarer.

## Medlemmer
* Chris Barnes – vokalist
* Steve Swanson – gitar
* Ola Englund – gitar
* Terry Butler – bassgitar
* Greg Gall – trommer

## Musikalsk stil
I det Barnes dannet bandet gjorde han det med den hensikten at han ikke skulle gjøre som andre death metal-band. Han skrev heller sanger som var langsommere enn de fleste andre band i samme sjanger, og tekstene var heller ikke like brutale og sjokkerende. Noen år senere gikk tekstene mer over til vold, blod, gørr og død, samt at den inneholder kritikk mot politiske systemer, blant annet ved å etterlyse lovlig bruk av marihuana.

I vokalsk stil er Chris Barnes en av pionerene i death growl, og bruker hovedsakelig bare denne sangarten.

## Eksterne lenker
* 
*
Lejeune-erklæringen

**Lejeune-erklæringen** har sitt navn etter den franske genetikeren Jérôme Lejeune (født 1926, død 1994), som oppdaget det ekstra kromosomet (trisomi 21), som forårsaker Downs syndrom. Erklæringen ble utarbeidet av *World Federation of Doctors Who Respect Human Life* og lyder:

:«Under hele sin utvikling er fosteret et levende individ. Det er fundamentalt forskjellig fra morens organisme som beskytter det og gir det næring. Fra befruktningen til alderdommen er det samme levende individ som utvikler seg, modnes og dør. Det er utstyrt med særegne trekk som gjør det unikt og dermed uerstattelig. På samme måte som legevitenskapen skal stå til tjeneste for livet når det går mot sin avslutning, skal den beskytte livet helt fra dets begynnelse.

:Den absolutte respekt som pasientene har krav på, er ikke avhengig av deres alder og heller ikke av den sykdom eller svakhet som måtte ramme dem. Når legen står overfor en nødsituasjon som skyldes tragiske forhold, er det legens plikt å gjøre alt som står i hens makt for å hjelpe både moren og barnet. Det strider derfor mot en leges oppgave bevisst å avbryte et svangerskap på grunn av arvelige faktorer eller for å løse et moralsk, økonomisk eller sosialt problem.»
Lepenski Vir

**Lepenski Vir** (*Лепенски Вир, Lepen Whirl*) er en mesolittisk by i Serbia ved Donaus høyre bredd. Byen ble avdekket mellom 1965 og 1970. Utstillingene på stedet ligger under Serbias nasjonalmuseum. 

## Referanser


## Eksterne lenker
*
Kapp Lopez

**Kapp Lopez** er en 55 kilometer lang halvøy i Gabon på kysten av vestre Sentral-Afrika. Den skiller Guineabukta fra Sør-Atlanteren. Cape Lopez ligger i deltaet til Ogooué og beskytter havnebyen Port-Gentil.

Cape Lopez er oppkalt etter den portugisiske oppdageren Duarte Lopez som seilte i området på slutten av 1500-tallet.
Mecysmaucheniidae

* Se systematisk inndeling

**Mecysmaucheniidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Små edderkopper med høyt hvelvet forkropp. De har seks eller åtte øyne, som er gruppert med ett eller to par i midten (rett bak hverandre om det er to par) og ett par på hver side. Chelicerene er lange og slanke, med pigger på innsiden og forholdsvis korte giftklør. Bakkroppen er eggformet. Beina er forholdsvis korte og spinkle.

## Levevis
Disse edderkoppene bygger ikke fangstnett, men er jegere som jager aktivt etter bytte. De tar gjerne andre edderkopper, men er ikke ensidig spesialisert på dette som slektningene Archaeidae.

## Utbredelse
De fleste av artene lever i Argentina og Chile, men det finnes også tre arter på New Zealand.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Archaeoidea 
******** Familie **Mecysmaucheniidae** Simon, 1895
********* Underfamilie Mecysmaucheniinae
********** *[[Aotearoa magna]]* (Forster, 1949)  (New Zealand)
********** Slekten *[[Mecysmauchenioides]]* Forster & Platnick, 1984 – 2 arter, Chile og Argentina
********** Slekten *[[Mecysmauchenius]]* Simon, 1884 – 17 arter, sørlige Sør-Amerika og øyene utenfor
********** *[[Mesarchaea bellavista]]* Forster & Platnick, 1984  (Chile)
********** *[[Semysmauchenius antillanca]]* Forster & Platnick, 1984  (Chile)
********* Underfamilie Zearchaeinae Forster & Platnick, 1984
********** *[[Chilarchaea quellon]]* Forster & Platnick, 1984  (Chile, Argentina)
********** Slekten *[[Zearchaea]]* Wilton, 1946 – 2 arter, New Zealand

## Eksterne lenker
* 
* Hjemmeside om Archaeidae og Mecysmaucheniidae, Hannah Marie Wood
Parlamentsvalget i Storbritannia 1924

**Parlamentsvalget i Storbritannia 1924** ble avholdt den 29. oktober 1924. Det konservative partiet under ledelse av Stanley Baldwin gjorde et betydelig bedre valg enn ved valget i 1923 og oppnådde en stor majoritet i Underhuset. Labour, med Ramsay MacDonald som partileder, tapte noen plasser, men de store taperne var Herbert Asquiths liberale parti som mistet 118 av sine 158 mandater.

*Totalt antal avlagte stemmer: 15 856 215. Alle partier viste. Kandidaten for de irske nasjonalistene ble valgt uten motkandidat. Det konservative partiet inkluderer [[Ulster Unionist Party]].*

## Kilder
* General Election Results 1885-1979 http://www.election.demon.co.uk , besøkt 15. mai 2018
LM.C

**LM.C** er et japansk Visual kei/Oshare Kei/Koteosa Kei band som består av to medlemmer, Maya (vokal) og Aiji (gitar).

## Diskografi
;Album
**Glitter Loud Box* (7. mars 2007)
**Gimmical Impact!!* (5. november 2008)
**Super Glitter Loud Box* (5. november 2008)
**Wonderful Wonderholic* (3. mars 2010)
**☆★Best the LM.C☆★2006-2011 Singles* (12. oktober 2011)
**Strong Pop* (4. april 2012)
**LM.C B-Side BEST!!* (5. august 2013)
**Perfect Fantasy* (12. februar 2014)
**Perfect Rainbow* (17. desember 2014)
**Veda* (21. desember 2016)
**Future Sensation* (8. august 2018)

;Singler
**Trailers (Gold)* (4. oktober 2006)
**Trailers (Silver)* (4. oktober 2006)
**Oh My Juliet.* (31. januar 2007)
**Boys & Girls* (23. mai 2007)
**Liar Liar"/"Sentimental Piggy Romance* (10. oktober 2007)
**Bell the Cat* (12. desember 2007)
**John* (20. februar 2008)
**88* (4. juni 2008)
**Punky Heart* (20. mai 2009)
**Ghost Heart* (4. november 2009)
**Let Me' Crazy* (27. oktober 2010)
**Super Duper Galaxy* (18. mai 2011)
**Hoshi no Arika* (27. juli 2011)
**The Love Song* (12. oktober 2011)
**Ah Hah!* (22. februar 2012)
**Double Dragon* (28. november 2012)
**My Favorite Monster* (11. desember 2013)
**MONROEwalk* (16. mars 2016)
**レインメーカー* (20. juli 2016)
**ChainDreamers* (11. juli 2018)
**Brand New Songs* (april 2020)

## Eksterne lenker
*
Martin Buvik

**Martin Johannes Toralf Buvik** (1923–2018) var en norsk politiker som representerte Høyre. Han var stortingsrepresentant for Troms i tre perioder fra 1965 til 1977 og fylkesmann i Troms fra 1977 til 1990. 

## Liv og virke
Han vokste opp på et småbruk på Rødberg i daværende Skånland kommune. Han utmerket seg på skolen, men videre utdannelse ble avbrutt av okkupasjonen. Han fikk lærerjobb på hjemstedet før han hadde tatt artium.

I 1948 ble han ansatt som distriktssekretær i Troms Unge Høyre. Fra 1950 til 1965 var Buvik fylkessekretær i Troms Høyre. Han var da bosatt på Tromsøya, hvor han også stiftet familie.

Han satt i kommunestyret i Tromsøysund fra 1956 til kommunesammenslåingen i 1963, deretter én periode i Tromsø kommunestyre. Han var stortingsrepresentant i tre perioder fra 1965 til 1977. Han satt den første perioden i Stortingets kirke- og undervisningskomité, deretter i Stortingets kommunalkomité.

Martin Buvik var fylkesmann i Troms fra 1977 til han ble pensjonist i 1990. Som fylkesmann var han styreleder i Oljedirektoratet, leder i Reindriftsstyret og leder for flere offentlige utvalg, deriblant to kommuneinndelingsutvalg, som begge gikk under navnet Buvik-utvalget, og to beredskapsutvalg.

## Referanser


## Eksterne lenker
*
Buvik-utvalget

**Buvik-utvalget** er det populære navnet på **Kommuneinndelingsutvalget** som vurderte kommuneinndelingene i to perioder. Det ble ledet av Martin Buvik. 

## Buvik-utvalget 1
Det første Buvik-utvalget besto av Martin Buvik, Helga Gitmark, Odde Hultmann og Rolf Hansen. Den vurderte områdene rundt Horten, Tønsberg og Larvik, og leverte sin innstilling til kommunalministeren 6. februar 1986. Den foreslo da følgende sammenslåinger av kommuner:
*Larvik, Stavern, Brunlanes, Hedrum og Tjølling.
*Tønsberg og Sem.
*Horten og Borre.
I kommunene Tønsberg og Sem var begge parter positive til sammenslåing, og det ble bestemt av Kongen i statsråd 5. september 1986 at de skulle bli slått sammen fra 1. januar 1988. De fire kommunene som kunne bli slått sammen med Larvik, holdt alle folkeavstemninger hvor et klart flertall stemte mot sammenslåing. Også kommunestyrene var motstandere. Da regjeringen besluttet seg for å gå inn for sammenslåingene 10. oktober 1986 uttalte ordfører i Brunlanes, Bjørg Holmsen, at det var «en sorgens dag, et hardt slag for demokratiet. Til og med værgudene gråter idag over Regjeringens beslutning.» Den 12. november 1986 demonstrerte 200 personer fra Tjølling foran Stortinget. Også i Borre var det motstand mot sammenslåing, men de ble også slått sammen fra 1. januar 1988.

## Buvik-utvalget 2
Det andre utvalget besto av Martin Buvik, Else Berit Grette, Kjersti Borgen og Rolf Hansen, og tok for seg områdene rundt Arendal, Fredrikstad, Hamar, Hammerfest og Sarpsborg i perioden 1987 til 1989.  Utvalget ble oppnevnt 10. april 1987, og leverte innstillingen sin 15. desember 1989. Den foreslo følgende sammenslåinger:
*Arendal, Hisøy, Moland, Tromøy og Øyestad.
*Fredrikstad, Kråkerøy, Onsøy, Rolvsøy og Borge.
*Hamar, Løten, Vang i Hedmark og en del av Ringsaker.
*Hammerfest, Kvalsund og Sørøysund.
*Sarpsborg, Skjeberg, Tune og Varteig.

## Folkeavstemninger mot kommunesammenslåing

## Referanser
Alan Johnson

**Alan Arthur Johnson** (født 17. mai 1950 i London) er en britisk politiker (Labour Party), som fra juni 2009 var innenriksminister i regjeringen til Gordon Brown. I 2003 ble Johnson undervisningsminister og fra 2007 til 2009 var han helseminister.

Han var postmann og jobbet senere på supermarked før han ble fagforeningsleder. Johnson ble i 1997 medlem av det britiske Underhuset. I 2004 ble han den første tidligere fagforeningsleder siden Frank Cousins (1964) som ble minister i en britisk regjering.

## Referanser


## Eksterne lenker
* 
*
Jon Cruddas

**Jonathan Cruddas** (født 7. april 1967 i Helston i Cornwall i England) er et britisk parlamentsmedlem for Labour. Han er en av representantene for ideene som kalles Blue Labour.

## Referanser


## Eksterne lenker
*
The Blind Side

***The Blind Side*** («Blindsonen») er en amerikansk, delvis biografisk spillefilm fra 2009 i sjangeren sentimentalt familie- og sportsdrama. Den ble skrevet og regissert av John Lee Hancock. Den er basert på boken *The Blind Side: Evolution of a Game* (2006) av Michael Lewis som handler om Michael Oher, en afroamerikansk utøver i amerikansk fotball som spilte for Baltimore Ravens i NFL, men som for tiden, per februar 2015, spiller for Tennessee Titans. Filmen følger Oher fra hans oppvekst i fattigdom, gjennom hans år ved Wingate Christian School (en fiktiv skole for Briarcrest Christian School i Memphis, Tennessee), hans adopsjon av Sean og Leigh Anne Tuohy, og til hans posisjon som en av de fremste innenfor amerikansk collegefotball til hans til sist ble plukket opp av Baltimore Ravens i NFL.

Sandra Bullock hadde rollen Leigh Anne Tuohy, og Quinton Aaron framstilte Michael Oher, Tim McGraw spilte Sean Tuohy, og Kathy Bates framstilte Miss Sue. Filmen hadde også opptredener av flere tidligere og nåværende trenere som spilte seg selv, blant annet Houston Nutt og Ed Orgeron.

## Mottagelse
Filmen ble en suksess i USA med inntjening på over 300 millioner dollar brutto. Den ble også godt mottatt av filmanmelderne som lovpriste særlig Sandra Bullocks innsats. Hun fikk en Oscar for beste kvinnelige hovedrolle, foruten en rekke andre priser. En film om amerikansk fotball gjør det generelt godt i USA og sliter internasjonalt. Filmen hadde premiere den 12. mars 2010 i Norge. VGs omtale mente at filmen «er basert på en dypt rørende historie fra virkeligheten. Dessverre har Hollywood-behandlingen gjort den for bløt og for søt. Effekten er til tider kvalmende.» En annen norsk anmelder var like misfornøyd: «en ordentlig kristen barmhjertighetshistorie som er for god til å være sann, bortsett fra at den selvsagt er sann.» Begge anmeldere var imidlertid enige om at Sandra Bullock er filmens lyspunkt som balanserer filmens påtrengende sentimentalitet som den driftige tobarnsmoren Leigh Anne Tuohy, som tar til seg Michael Oher etter å ha funnet ham ute i kulda i t-skjorte og shorts. Heller ikke i USA var det fritt for negativ kritikk ved at filmen i all vesentlighet var Onkel Tom-fortelling om snille hvite som redder en fattig og noe tilbakestående afroamerikaner.

## Musikk
Filmen hadde 22 sanger (kreditert 24 sanger) av musikere som Les Paul, Young MC, Lucy Woodward, The Books, Canned Heat, Five for Fighting og av filmens skuespiller Tim McGraw. Da musikk-CD fra filmen ble utgitt var ingen av disse sangene med.

## Besetning
* Sandra Bullock som Leigh Anne Tuohy
* Tim McGraw som Sean Tuohy
* Quinton Aaron som Michael "Big Mike" Oher
* Jae Head som Sean «S.J.» Tuohy, Jr.
* Lily Collins som Collins Tuohy
* Ray McKinnon som Coach Burt Cotton
* Kim Dickens som Mrs. Boswell
* Adriane Lenox som Denise Oher
* Kathy Bates som Miss Sue
* Eaddy Mays som Elaine
* Robert «IronE» Singleton som Alton

## Referanser


## Eksterne lenker
* 
*
Dwm

:*For andre betydninger, se: [[DWM]]*

**dwm** er et minimalistisk og dynamisk skrivebordsmiljø for vindussystemet X. Den er bygget som en dynamisk vindusbehandler som sammenkjører vinduer ved siden av hverandre (kalt «tiling») i stedet for å stable dem over hverandre (kalt «stacking»). Dette gjør at dwm skiller seg vesentlig ut fra andre skrivebordsmiljøer som GNOME og KDE, i både utseende og funksjon. Andre minimalistiske vindusbehandlere som bruker samme modell for vindusvisning, som xmonad og awesome, har alle vært sterkt påvirket av dwm. Utseendemessig er dwm svært lik wmii, da begge programmene ble skrevet av samme programmerer rundt samme tid. Hovedforskjellen mellom de to ligger i muligheten for konfigurasjon. Skrevet i programmeringsspråket C inneholder kildekoden til dwm under 2000 linjer, og har ingen andre muligheter for konfigurering annet enn direkte i kildekoden

dwm har muligheten til å bruke flere skrivebord som brukeren kan bla gjennom. Ved en fersk installering uten endringer har brukeren 9 skrivebord man kan velge å bruke. De forskjellige skrivebordene blir listet opp i menyen, og hvis man ønsker å navngi skrivebordene kan dette gjøres i kildekoden, som standard er det 1 til 9. Hvert program kan designeres til sitt spesifikke skrivebord enten ved hjelp av en hurtigtast eller som standard ved spesifisering i kildekoden før kompilering. I motsetning til andre vindusbehandlere, som for eksempel ratpoison, har også dwm moduser for å justere og flytte på vindustørrelser. Fra og med versjon 5.7.2 har også dwm støtte for Xinerama, som tillater brukeren å kjøre dwm på flere skjermer.

## Utvidelser

I hovedsak er det kun informasjon om vinduet som er i fokus som blir vist i menyen, men med noen enkle script kan det programmeres til å vise forskjellig informasjon.

Et enkelt script for å vise klokke, dato og oppetid på maskinen kan gjøres ved å skrive følgende i en kjørbar fil.

```bash
while true
do
 xsetroot -name "`date` `uptime | sed 's/.*,//'`"
 sleep 1
done &
```

For å gjøre det enkelt å åpne programmer har utvikleren av dwm også laget et program som heter dmenu. Ved å taste en hurtigtast (Alt+P i standard dwm konfigurasjon) vil brukeren kunne skrive inn navnet på programmet for så å la det åpne seg i det skrivebordet som er åpnet.

## Andre vindusbehandlere basert på dwm

* xmonad er en fullstendig renskrevet utgave av dwm, programmert i Haskell med flere tilleggsfunksjoner.
* awesome er en modifisert utgave a dwm som gir større muligheter for utvidelser, tema og kan kjøre Lua-script.
* scrotwm tar kode fra dwm og gjør det enklere å konfigurere i tillegg til at man kan laste nye innstillinger uten å måtte kjøre en omstart av vindusbehandleren.

## Referanser


## Eksterne lenker
* 
*  Dwm ved gentoo wikien
*  Dwm ved arch wikien
Hainan (Qinghai)

**Hainan** (kinesisk: 海南; pinyin: *Hǎinán*; tibetansk: མཚོ་ལྷོ; Wylie: *Mtsho-lho*) er et autonomt prefektur for tibetanere i provinsen Qinghai i Folkerepublikken Kina.

Arealet er på &nbsp;km² .

Befolkningen var anslått til  innbyggere i 2004.

## Administrative enheter
Det autonome prefektur Hainan har jurisdiksjon over 5 fylker (县 *xiàn*).

## Referanser


## Litteratur
* Andreas Gruschke: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Informasjonssider
Hainan (andre betydninger)

**Hainan** kan være:
*Provinsen Hainan i Folkerepublikken Kina,
*Det autonome prefektur Hainan i provinsen Qinghai i Kina,
*Bydistriktet Hainan i byprefekturet Wuhai i Indre Mongolia i Kina.
Parlamentsvalget i Storbritannia 1929

**Parlamentsvalget i Storbritannia 1929** ble avholdt den 30. mai 1929 og ga ikke flertall til noen av de politiske partiene. Labour, under ledelse av Ramsay MacDonald, fikk flest plasser (tross at de fikk færre stemmer enn Stanley Baldwins konservative parti). Det liberale partiet, under David Lloyd George gikk fram i forhold til valget i 1924. 

*Totalt antall avlagte stemmer: 21 685 779.  Alle partier vises.  Det konservative partiet inkluderer [[Ulster Unionist Party]].*

## Kilder
* General Election Results 1885-1979 http://www.election.demon.co.uk , besøkt 15. mai 2018
Honda cr85

**Honda cr85r ** ble en crossykkel i 2003. Den er arvtaker for cr80 som hadde blitt produsert i et par år. Denne sykkelen ble en suksess. Den ble en mester i 85-klassen. Den produseres den dag i dag.
Chevrolet Suburban

**Chevrolet Suburban** er en stor SUV fra Chevrolet. Den er modellmerket som hatt den lengste sammenhengende produksjonsperioden, fra 1935 til dags dato. Suburban har blitt produsert under merkenavnene Chevrolet, Holden og GMC inntil GMC versjonen ble døpt om til GMC Yukon XL. For mesteparten av dens historie har Suburban vært en stasjonsvognutgave av Chevrolet pickup truck, inkludert Chevrolet C/K serien av lette lastebiler. Cadillac tilbyr en versjon ved navn Escalade ESV. Suburban har tradisjonelt vært en av General Motors' mest lønnsomte kjøretøyer, med en relativt høy andrehåndsverdi for en amerikansk lett lastebil og stasjonsvogn.
Parlamentsvalget i Storbritannia 1950

**Parlamentsvalget i Storbritannia 1950** var det første parlamentsvalget i Storbritannia etter en hel mandatperiode med en Labourregjering.

Valget resulterte i et knapp flertall for Labour, fem mandater mer enn det som trengtes for å få flertall. Det ble utlyst nyvalg allerede i 1951. 

*Totalt antall avlagte stemmer: 28 771 124.  Alle partier med mer enn 2000 stemmer vises. Det konservative partiet inkluderer [[Ulster Unionist Party]].*

## Kilder
* General Election Results 1885-1979 http://www.election.demon.co.uk , besøkt 15. mai 2018
Haixi

:**''Haixi** han også ha andre betydninger.* 
*'Haixi*' ([[kinesisk]]: 海西; [[pinyin]]: *Hǎixī*; [[Wade-Giles]]: *Hǎi-hsī*; [[tibetansk]]: མཚོ་ནུབ; [[Wylie]]: *Mtsho-nub*) er et administrativt prefektur for [[mongoler]] og [[tibetanere]] i provinsen [[Qinghai]] i [[Folkerepublikken Kina]].

Det har et areal på &nbsp;km² .

Befolkningen ble anslått til  innbyggere i 2004.

== Administrative enheter ==
Det autonome prefektur Haixi har jurisdiksjon over 2 [[By på fylkesnivå|byfylker]] (市 *shì*), 3 [[Fylke (Kina)|fylker]] (县 *xiàn*) og 3 administrative komiteer (行政委员会 *xíngzhèng wěiyuánhuì*), som bare er funksjonelle enheter, ikke formelle. 



== Referanser ==
<references />

== Litteratur ==
* [[Andreas Gruschke]]: *The Cultural Monuments of Tibet’s Outer Provinces: Amdo – Volume 1. The Qinghai Part of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947'', London 1999, ISBN 0-14-019615-3

## Eksterne lenker
* Haixis hjemmesider 
* Haixi Mengguzu Zangzu Zizhizhou